
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2017. gada 22. augusta noteikumos Nr. 498 "Darbības programmas "Izaugsme un nodarbinātība" 5.2.1. specifiskā atbalsta mērķa "Veicināt dažāda veida atkritumu atkārtotu izmantošanu, pārstrādi un reģenerāciju" 5.2.1.3. pasākuma "Atkritumu reģenerācijas veicināšana" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts ir izstrādāts pēc Viedās administrācijas un reģionālās attīstības ministrijas (turpmāk - VARAM) kā Eiropas Savienības (turpmāk – ES) fondu atbildīgās iestādes iniciatīvas, ievērojot Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. punktā ietverto deleģējumu, kas nosaka Ministru kabinetam (turpmāk - MK) izstrādāt nosacījumus specifiskā atbalsta mērķa īstenošanai.
1.2. Mērķis
Mērķa apraksts
Noteikumu projekta mērķis ir pagarināt 5.2.1.3. pasākuma "Atkritumu reģenerācijas veicināšana" īstenošanas termiņu līdz 2026. gada 31. decembrim (šobrīd esošais termiņš – 2026. gada 31. oktobris), lai finansējuma saņēmējs varētu nodrošināt projekta sekmīgu pabeigšanu un sasniegt plānoto iznākuma rādītāju.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
MK 2017. gada 22. augusta noteikumu Nr. 498 "Darbības programmas "Izaugsme un nodarbinātība" 5.2.1. specifiskā atbalsta mērķa "Veicināt dažāda veida atkritumu atkārtotu izmantošanu, pārstrādi un reģenerāciju" 5.2.1.3. pasākuma "Atkritumu reģenerācijas veicināšana" īstenošanas noteikumi" (turpmāk - MK noteikumi Nr. 498) 30.1 punkts nosaka, ka finansējuma saņēmējs var pabeigt projektā plānotās darbības un sasniegt plānotos iznākuma rādītājus par saviem līdzekļiem līdz 2026. gada 31. oktobrim.

ES fondu 2014. - 2020. gada plānošanas perioda Darbības programmas "Izaugsme un nodarbinātība" (turpmāk - Darbības programma) 5.2.1. specifiskā atbalsta mērķa "Veicināt dažāda veida atkritumu atkārtotu izmantošanu, pārstrādi un reģenerāciju" 5.2.1.3. pasākuma "Atkritumu reģenerācijas veicināšana” (turpmāk - 5.2.1.3. pasākums) ietvaros tiek īstenots viens projekts - Nr. 5.2.1.3/18/A/001 "No atkritumiem iegūtā kurināmā reģenerācijas iekārtu izbūve Ventspilī, Talsu ielā 69" (turpmāk - Projekts). Sākotnēji ar grozījumiem 2023. gada 15. decembra līgumā par Projekta īstenošanu tika pagarināts tā ieviešanas termiņš līdz 2024. gada 31. oktobrim, ar turpmākajiem grozījumiem - līdz 2026. gada 31. oktobrim.

Tomēr 2025. gada 6. februārī finansējuma saņēmēja SIA "Ventspils labiekārtošanas kombināts" (turpmāk - Finansējuma saņēmējs) līgums ar darbu izpildītāju SIA "Monum" tika izbeigts vienpusēji no Finansējuma saņēmēja puses, jo izpildītājs kopš 2024. gada 15. novembra nepildīja saistības (bija pārtraucis darbus). Tamdēļ Finansējuma saņēmējam bija jārīko jauna iepirkuma procedūra. Tā vienreiz tika izbeigta un vienreiz pārtraukta, līdz 2025. gada 10. novembrī parakstīts līgums par atlikušo darbu pabeigšanu un objekta nodošanu ekspluatācijā. Ievērojot, ka līgums par darbu pabeigšanu noslēgts tikai līdz ar trešo iepirkuma procedūras izsludināšanas reizi, Projekta īstenošanas pabeigšana (t.sk. objekta nodošana ekspluatācijā) nav iespējama līdz 2026. gada 31. oktobrim, vienlaikus tā ir iespējama līdz 2026. gada 31. decembrim. 

Jaunais darbu izpildītājs ir uzsācis darbu objektā (mobilizēts darbaspēks, iekārtots būvlaukums, izvietotas iekārtas un platformas montāžai u.c.), tomēr laikietilpīga ir arī citu darbu daļa. No 2026. gada septembra plānots uzsākt enerģijas ražošanu testēšanas režīmā, bet 2026. gada oktobra sākumā objektu paredzēts nodot ekspluatācijā. Tamdēļ, lai sagatavotu noslēguma maksājumu, un Projekta īstenošanu ziņotu Eiropas Komisijai kā pabeigtu, nepieciešams pagarināt maksimālo projektu īstenošanas termiņu līdz 2026. gada 31. decembrim.
Problēmas un risinājumi
Problēmas apraksts
MK noteikumu Nr. 498 30.1 punkts nosaka, ka projekta īstenošanas termiņš ir 2026. gada 31. oktobris, kaut gan šobrīd Projektā identificēta nepieciešamība īstenošanas termiņa pagarinājumam līdz 2026. gada 31. decembrim. Nepagarinot projekta īstenošanas termiņu, netiks sasniegts 5.2.1.3. pasākumā noteiktais iznākuma rādītājs - atkritumu reģenerācijas ar enerģijas atguvi jaudas pieaugums 11 000 tonnas gadā.

Ja finansējuma saņēmējs nepabeidz par saviem līdzekļiem visas plānotās projekta darbības un nesasniedz visus plānotos projekta iznākuma rādītājus līdz norādītajam termiņam, finansējuma saņēmējam saskaņā ar līgumu par projekta īstenošanu jāatmaksā sadarbības iestādei jeb Centrālajai finanšu un līgumu aģentūrai (turpmāk - CFLA) viss projekta ietvaros saņemtais Kohēzijas fonda finansējums - 9 184 249 euro.
Risinājuma apraksts
Vadlīnijas par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda, Kohēzijas fonda un Eiropas Jūrlietu un zivsaimniecības fonda, kā arī par pārrobežu sadarbības programmu saskaņā ar Pirmspievienošanās palīdzības instrumentu (IPA II) (2014.–2020. gada periodā) slēgšanu (turpmāk - Vadlīnijas) noteic, ka dalībvalstīm līdz ar ES fondu 2014. - 2020. gada plānošanas perioda noslēguma ziņojumu ir jāsniedz informācija par nefunkcionējošiem projektiem, un tas jau ir darīts, Finanšu ministrijai 2026. gada februārī  iesniedzot Eiropas Komisijā noslēguma ziņojumu. Vadlīnijas arī noteic, ka nefunkcionējošas darbības (tādas, kuru īstenošana turpinās pēc 2023. gada 31. decembra) būtu jāuzrauga un vēlākais līdz 2027. gada 15. februārim jāsniedz Eiropas Komisijai nepieciešamā informācija par to, ka minētās darbības, pirmkārt, ir pabeigtas vai pilnībā īstenotas un, otrkārt, veicina relevanto prioritāšu mērķu sasniegšanu. Līdz ar to ir secināms, ka pastāv iespēja noteikt projektu īstenošanas pabeigšanai termiņu, kas pārsniedz šobrīd MK noteikumu Nr. 498 30.1 punktā noteikto 2026. gada 31. oktobri ar pietiekamu laika rezervi, kas nepieciešama dokumentācijas pārbaudei no CFLA puses.

Lai Eiropas Komisijai līdz 2027. gada 15. februārim iesniegtu nepieciešamo informāciju, Finansējuma saņēmējam ir proaktīvi jānodrošina korekta un  savlaicīgi  iesniegta Projekta dokumentācija par Projekta īstenošanu, lai CFLA spētu veikt pārbaudes un iesniegt Finanšu ministrijā informāciju par projekta īstenošanas pabeigšanu, funkcionalitāti un mērķu sasniegšanu.

Projekts ir nozīmīgs Darbības programmas kontekstā, jo ir vienīgais, kas spēj nodrošināt iznākuma rādītāja "Atkritumu reģenerācijas ar enerģijas atguvi jaudas pieaugums" izpildi. Ņemot vērā, ka iepriekš nebija iespējams paredzēt, ka izpildītājs pārtrauks līguma izpildi un Finansējuma saņēmējam būs nepieciešams rīkot jaunu iepirkuma procedūru, noteikumu projekts paredz noteikt jaunu maksimālo projektu īstenošanas termiņu līdz 2026. gada 31. decembrim. 

Noteikumu projekts nerada citas izmaiņas projekta īstenošanas nosacījumos. Grozījumi, kas pēc noteikumu projekta stāšanās spēkā veicami līgumā par Projekta īstenošanu, nav uzskatāmi par būtiskiem, jo neietekmē Projekta ietvaros veicamo darbību veidu, Projekta mērķus vai īstenošanas nosacījumus, jo attiecas uz Projekta īstenošanas pabeigšanas termiņu pagarinot to par diviem mēnešiem. Noteikumu projektā paredzētie grozījumi nav būtiski Regulas (ES) Nr. 1303/2013* 71. panta izpratnē. Finansējuma saņēmējam ir pietiekami finanšu resursi un kapacitāte nepieciešamajā apjomā, lai pabeigtu Projekta īstenošanu.

*Eiropas Parlamenta un Padomes Regula (ES) 2021/1060 (2021. gada 24. jūnijs), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai
Vai ir izvērtēti alternatīvie risinājumi?
-
Vai ir izvērtēts prasību un izmaksu samērīgums pret ieguvumiem?
Jā
Apraksts
Lai pagarinātu Projekta īstenošanas termiņu, finansējuma saņēmējam ir nepieciešams veikt grozījumus līgumā par projekta īstenošanu, kas uzskatāma par samērīgu prasību gadījumā, kad tiek pagarināts projekta īstenošanas termiņš, tādējādi mazinot risku finansējuma saņēmējam atmaksāt Kohēzijas fonda finansējumu.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Finansējuma saņēmējs
Ietekmes apraksts
Noteikumu projekts ietekmē 5.2.1.3. pasākuma finansējuma saņēmēju, kura īstenotajā projektā konstatēts, ka projektā plānotās darbības nav iespējams pabeigt un iznākumu rādītāju nav iespējams sasniegt līdz 2026. gada 31. oktobrim.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projekts neparedz izmaiņas 5.2.1.3. pasākuma īstenošanai plānotā un pieejamā kopējā attiecināmā finansējuma apmērā. Līdz ar to MK noteikumu projektam nav ietekmes uz valsts vai pašvaldības budžetu.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Noteikumu projekta mērķis ir paredzēt iespēju pagarināt projekta īstenošanas termiņu (tas attiecināms uz vienu projektu). Noteikumu projekts būtiski nemaina esošo regulējumu un neparedz ieviest jaunas politiskās iniciatīvas, līdz ar to saskaņā ar MK 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" publisko apspriedi nav nepieciešams nodrošināt.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Viedās administrācijas un reģionālās attīstības ministrija
Centrālā finanšu un līgumu aģentūra
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

